pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส ร่วม บก.สอท. และกลุ่มงานรักษาความมั่นคงปลอดภัยทางไซเบอร์ ศึกษาแนวทางการทำงานร่วมกันในการส่งเสริมและบังคับใช้กฎหมาย PDPA
วันพฤหัสบดีที่ 18 กุมภาพันธ์ 2564
ดีอีเอส ร่วม บก.สอท. และกลุ่มงานรักษาความมั่นคงปลอดภัยทางไซเบอร์ ศึกษาแนวทางการทํางานร่วมกันในการส่งเสริมและบังคับใช้กฎหมาย PDPA
ดีอีเอส ร่วม บก.สอท. และกลุ่มงานรักษาความมั่นคงปลอดภัยทางไซเบอร์ ศึกษาแนวทางการทํางานร่วมกันในการส่งเสริมและบังคับใช้กฎหมาย PDPA
เมื่อวันที่ 18 กุมภาพันธ์ 2564 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือร่วมกับกองบัญชาการสืบสวนสอบสวนอาชญากรรมทางเทคโนโลยีเกี่ยวกับการคุ้มครองข้อมูลส่วนบุคคล (บก.สอท.) ซึ่งเป็นการหารือร่วมกันระหว่างสํานักงานคณะกรรมการคุ้มครองข้อมูลส่วนบุคคล กับ กลุ่มงานรักษาความมั่นคงปลอดภัยทางไซเบอร์ กองบังคับการตรวจสอบและวิเคราะห์อาชญากรรมทางเทคโนโลยี กองบัญชาการตํารวจสืบสวนสอบสวนอาชญากรรมทางเทคโนโลยี ในการนี้ที่ประชุมหารือประเด็นสําคัญ อาทิ 1. แนะนําหน่วยงาน และหน้างานที่รับผิดชอบ 2. Roadmap การพัฒนาเรื่อง Data Privacy & Protection ในประเทศไทย 3. แนวปฏิบัติหรือ Guideline แก่หน่วยงานที่เกี่ยวข้อง รวมทั้งสํานักงานตํารวจแห่งชาติ เพื่อจัดทํากลไกภายในให้เป็นไปตาม กฎหมาย PDPA 4. หารือแนวทางการสร้างกลไกการทํางานร่วมกันในการส่งเสริมและบังคับใช้กฎหมาย PDPA หลังจากวันที่ 1 พ.ค. 2563 และ 5. สรุปประเด็นการหารือที่สําคัญ และกําหนดแนวทางที่เป็นรูปธรรมในดําเนินการร่วมกันในครั้งต่อไป ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
*********************
รัฐบาลไทย-ข่าวทำเนียบรัฐบาล-สธ.แสดงความเสียใจกับครอบครัว นพ.ปัญญา
วันพฤหัสบดีที่ 18 กุมภาพันธ์ 2564
สธ.แสดงความเสียใจกับครอบครัว นพ.ปัญญา
กระทรวงสาธารณสุข แสดงความเสียใจกับครอบครัวนายแพทย์ปัญญา หาญพาณิชย์พันธุ์ ที่เสียชีวิตจากการรักษาผู้ติดเชื้อโควิด 19 ที่จังหวัดมหาสารคาม
วันนี้ (18 กุมภาพันธ์ 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุข ขอแสดงความเสียใจกับครอบครัวของนายแพทย์ปัญญา หาญพาณิชย์พันธุ์ แพทย์จังหวัดมหาสารคาม ที่เสียชีวิตจากโรคโควิด 19หลังจากให้การรักษาผู้ติดเชื้อโควิด 19 ที่คลินิกส่วนตัว จํานวน 3 ราย แพทย์ท่านนี้เคยรับราชการเป็นแพทย์อายุรกรรมประจําโรงพยาบาลมหาสารคาม เป็นแพทย์ที่ดี เป็นที่รักใคร่ เคารพนับถือของประชาชน ภายหลังเกษียณอายุราชการยังคงให้การดูแลรักษาประชาชน และทํางานช่วยเหลือสังคมอย่างต่อเนื่อง นับเป็นการสูญเสียบุคลาการแพทย์ที่มีความความตั้งใจทํางานสร้างประโยชน์ให้กับสังคมมาโดยตลอด
นายแพทย์เกียรติภูมิกล่าวต่อว่า ขอความร่วมมือประชาชนเมื่อป่วยขอให้ป้องกันการแพร่เชื้อไปสู่ผู้อื่น สวมหน้ากากอนามัย หน้ากากผ้า ล้างมือบ่อย ๆ หลีกเลี่ยงที่ชุมชน อยู่ให้ห่างจากผู้อื่น ที่สําคัญเมื่อไปรับการรักษาที่สถานพยาบาลขอให้แจ้งความเสี่ยงของตนเอง อย่าปกปิด ให้ข้อมูลที่เป็นจริงแก่แพทย์ผู้รักษาและบุคลากรการแพทย์ทราบด้วย เพื่อไม่ให้เกิดความสูญเสียเช่นนี้ขึ้นอีก
***************************** 18 กุมภาพันธ์ 2564
รัฐบาลไทย-ข่าวทำเนียบรัฐบาล-กรมเจ้าท่าเร่งขุดลอกร่องน้ำหาดนางกำ จังหวัดสุราษฎร์ธานี แก้ไขปัญหาเรือเข้า - ออกไม่สะดวก
วันพฤหัสบดีที่ 18 กุมภาพันธ์ 2564
กรมเจ้าท่าเร่งขุดลอกร่องน้ําหาดนางกํา จังหวัดสุราษฎร์ธานี แก้ไขปัญหาเรือเข้า - ออกไม่สะดวก
นายวิทยา ยาม่วง อธิบดีกรมเจ้าท่า กระทรวงคมนาคม กล่าวว่า กรมเจ้าท่า (จท.) ได้เปิดหน่วยขุดลอกร่องน้ําในหลายพื้นที่ฝั่งอ่าวไทย เพื่อช่วยเหลือประชาชนที่ประกอบอาชีพประมงและการท่องเที่ยวในพื้นที่ให้สามารถใช้ร่องน้ําเดินทางเข้า - ออกได้อย่างสะดวกและปลอดภัย
สําหรับร่องน้ําหาดนางกํา จังหวัดสุราษฎร์ธานี เป็นร่องน้ําที่มีความสําคัญอยู่ในพื้นที่ภาคใต้ฝั่งอ่าวไทย ซึ่งสภาพภูมิอากาศบริเวณดังกล่าว มีคลื่นลมแรง ทําให้กระแสน้ําพัดตะกอนมาทับถมทําให้ร่องน้ําตื้นเขิน จท. โดยสํานักงานพัฒนาและบํารุงรักษาทางน้ําที่ 6 สํานักพัฒนาและบํารุงรักษาทางน้ํา ได้ปฏิบัติงานขุดลอกร่องน้ําหาดนางกําให้มีความกว้างและความลึกตามเกณฑ์ มีระยะทาง 600 เมตร ความกว้างก้นร่องน้ํา 10 - 15 เมตร ความลึก 1 เมตร (จากระดับน้ําลงต่ําสุด) ปริมาณวัสดุขุดลอก 28,355 ลูกบาศก์เมตร ระยะเวลาปฏิบัติงาน 50 วัน ซึ่งร่องน้ําดังกล่าวอยู่ติดบริเวณแนวภูเขา วัสดุที่ขุดลอกเป็นหินส่งผลผลกระทบต่อเครื่องจักร โดยผลการปฏิบัติงาน ณ วันที่ 7 กุมภาพันธ์ 2564 สามารถขุดลอกได้ระยะทาง 220 เมตร คิดเป็นร้อยละ 36 คาดว่าจะแล้วเสร็จตามแผนงานในเดือนมีนาคม 2564
ทั้งนี้ เมื่อขุดลอกร่องน้ําหาดนางกํา จังหวัดสุราษฎร์ธานี แล้วเสร็จ จะสามารถกระตุ้นเศรษฐกิจด้านการประมงและการท่องเที่ยว คาดว่าเมื่อสถานการณ์การแพร่ระบาดของโรคติดเชื้อไวรัส COVID-19 คลี่คลายลง จะมีนักท่องเที่ยวเดินทางไปท่องเที่ยวที่จังหวัดสุราษฎร์ธานีเป็นจํานวนมาก โดยเฉพาะการท่องเที่ยวเชิงอนุรักษ์ อาทิ การเยี่ยมชมโลมาสีชมพู ซึ่งเป็นสายพันธุ์ที่หายากและใกล้สูญพันธุ์ เป็นต้น
รัฐบาลไทย-ข่าวทำเนียบรัฐบาล-ดีอีเอส เตือน ใช้แอปฯ "Clubhouse" ด้วยความระมัดระวัง อย่าละเมิดสิทธิ์ผู้อื่น ไม่ทำผิดกฎหมาย ชี้ เจ้าหน้าที่พร้อมติดตามตรวจสอบและดำเนินคดีทันที เหมือนทุกแพลตฟอร์ม
วันพฤหัสบดีที่ 18 กุมภาพันธ์ 2564
ดีอีเอส เตือน ใช้แอปฯ "Clubhouse" ด้วยความระมัดระวัง อย่าละเมิดสิทธิ์ผู้อื่น ไม่ทําผิดกฎหมาย ชี้ เจ้าหน้าที่พร้อมติดตามตรวจสอบและดําเนินคดีทันที เหมือนทุกแพลตฟอร์ม
ดีอีเอส เตือน ใช้แอปฯ "Clubhouse" ด้วยความระมัดระวัง อย่าละเมิดสิทธิ์ผู้อื่น ไม่ทําผิดกฎหมาย ชี้ เจ้าหน้าที่พร้อมติดตามตรวจสอบและดําเนินคดีทันที เหมือนทุกแพลตฟอร์ม
หลังจากที่พบว่ามีผู้ใช้โซเชียลมีเดียได้เริ่มเข้าไปใช้งาน แอปพลิเคชัน "Clubhouse" กันอย่างแพร่หลาย โดยในแอปพลิเคชันดังกล่าว มีลักษณะการใช้งานที่ผู้ใช้จะตั้งกลุ่มพูดคุยแสดงความคิดเห็นในเรื่องต่าง ๆ เป็นรูปแบบการใช้เสียง ไม่มีภาพ ซึ่งจากการสังเกตการณ์และติดตาม จากสื่อมวลชนรายงาน พบว่า มีกลุ่มที่เคลื่อนไหวทางการเมือง และกลุ่มต่าง ๆ ได้ใช้แอพพลิเคชันนี้แสดงความคิดเห็นและให้ข้อมูลที่เข้าข่ายบิดเบือน สร้างความเสียหาย และอาจนําไปสู่การกระทําความผิดกฎหมายได้นั้น
โดยนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) เปิดเผยถึงเรื่องนี้ว่า กระทรวงดิจิทัลฯ และเจ้าหน้าที่รัฐได้ติดตาม การใช้งานของ แอพพลิเคชัน Clubhouse ตั้งแต่แรกที่มีผู้เริ่มใช้งาน ซึ่งแม้ว่าการใช้งานเป็นลักษณะกลุ่มปิดที่ต้องมีเพื่อนเชิญเข้าร่วมกลุ่มก็ตาม แต่การใช้โซเชียลมีเดียทุกรูปแบบ หากใช้ให้เกิดประโยชน์ก็จะส่งผลดีต่อการใช้งาน เกิดผลดีต่อสังคม
แต่ทั้งนี้ ก็ฝากเตือนไปยังผู้ใช้แอปพลิเคชันดังกล่าว ว่า หากไม่ระมัดระวังใช้ในทางที่ผิด เกิดการละเมิดสิทธิส่วนบุคคลอื่น สร้างความเสียหาย ถือว่ามีความผิดตามกฎหมาย ทั้งพระราชบัญญัติว่าด้วยการกระทําความผิดเกี่ยวกับคอมพิวเตอร์พ.ศ.2563 และที่แก้ไขเพิ่มเติม รวมถึงกฎหมายอื่น ๆ โดยเจ้าหน้าที่ตํารวจและผู้ที่เกี่ยวข้องพร้อมดําเนินการตามขั้นตอนของกฎหมายทันที เช่นเดียวกับที่ได้ติดตามตรวจสอบการใช้งานโซเชียลมีเดียในแพลตฟอร์มอื่น ๆ ด้วย
*******************
รัฐบาลไทย-ข่าวทำเนียบรัฐบาล-ปรับเพิ่มค่าอาหารกลางวันของนักเรียนอีกร้อยละ 5
วันพฤหัสบดีที่ 18 กุมภาพันธ์ 2564
ปรับเพิ่มค่าอาหารกลางวันของนักเรียนอีกร้อยละ 5
วันที่พฤหัสบดีที่ 18 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบปรับเพิ่มค่าอาหารกลางวันของนักเรียน ตั้งแต่ระดับชั้นอนุบาล 1 - ชั้นประถมศึกษาปีที่ 6 อีกร้อยละ 5 รวมเป็นเงิน 25,400 ล้านบาท เพื่อให้เด็กไทยทุกคนได้รับอาหารกลางวันที่มีคุณค่าทางโภชนาการอย่างเหมาะสม มีคุณภาพ และสอดคล้องกับภาวะเศรษฐกิจปัจจุบัน โดยให้ปรับอัตราค่าอาหารกลางวันของนักเรียนทุกคน ตั้งแต่ปีงบประมาณ พ.ศ. 2565 เป็นต้นไป ครอบคลุมโรงเรียนในสังกัด สพฐ. และโรงเรียนเอกชนกว่า 49,800 โรงเรียน และนักเรียนที่จะได้รับประโยชน์กว่า 5,890,000 คน โดยคาดว่าจะเริ่มใช้งบประมาณอัตราใหม่ได้ทันภาคเรียนที่ 2 ปีการศึกษา 2564
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รับแล้ว “เราชนะ”! เงินก้อนแรก 2,000 บาท โอนเข้าแอป “เป๋าตัง” และผู้ลงทะเบียนเว็บไซต์ “เราชนะ”
วันพฤหัสบดีที่ 18 กุมภาพันธ์ 2564
รับแล้ว “เราชนะ”! เงินก้อนแรก 2,000 บาท โอนเข้าแอป “เป๋าตัง” และผู้ลงทะเบียนเว็บไซต์ “เราชนะ”
รับแล้ว “เราชนะ”! เงินก้อนแรก 2,000 บาท โอนเข้าแอป “เป๋าตัง” และผู้ลงทะเบียนเว็บไซต์ “เราชนะ”
วันที่ 18 กุมภาพันธ์ 2564 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า วันนี้ กลุ่มผู้รับสิทธิ ผ่านแอปพลิเคชัน “เป๋าตัง” คือ กลุ่มผู้ลงทะเบียนโครงการ “คนละครึ่ง” และโครงการ “เราเที่ยวด้วยกัน” และกลุ่มผู้ลงทะเบียนผ่านเว็บไซต์ “เราชนะ” (www.เราชนะ.com) ได้รับวงเงินงวดแรก จํานวน 2,000 บาทจากโครงการ “เราชนะ” ซึ่งเป็นมาตรการบรรเทาภาระค่าครองชีพจํานวน 7,000 บาท ให้กับประชาชน ซึ่งประชาชนที่ได้สิทธิสามารถนําไปใช้จ่ายที่ร้านธงฟ้าที่มีเครื่องรับชําระเงินทางอิเล็กทรอนิกส์ (EDC) ร้านถุงเงินธงฟ้า ร้านค้าคนละครึ่ง และร้านค้าที่เข้าร่วมโครงการเราชนะได้ นอกจากนี้ยังมีการขยายสิทธิให้สามารถใช้ได้กับระบบขนส่งสาธารณะ ได้แก่ รถแท็กซี่ รถตู้โดยสารประจําทาง สามล้อเครื่อง (ตุ๊กตุ๊ก) รถจักรยานยนต์รับจ้าง (วินมอเตอร์ไซค์) รถสองแถว รถเมล์ ขสมก. รถทัวร์ บขส. รถไฟฟ้า รวมทั้งบริการในกลุ่มสุขภาพและความงาม เช่น ร้านนวด สปา ร้านตัดผม ร้านเสริมสวย ร้านทําเล็บ รวมถึงบริการด้านสุขภาพและการแพทย์ เช่น สถานพยาบาลที่ไม่รับผู้ป่วยค้างคืน (คลินิก) แพทย์แผนจีน คลินิกรักษาทางการแพทย์อื่น ๆ รวมถึงงานรับเหมา งานช่างและงานทําความสะอาด ได้แก่ งานก่อสร้างขนาดเล็ก บริการทําสวน ตกแต่งสวน ทําความสะอาด ฆ่าเชื้อ ฉีดปลวก ซักรีด ตัดเย็บซ่อมสินค้า/เสื้อผ้า ซ่อมรถยนต์/จักรยานยนต์/จักรยาน ซ่อมประปา ไฟฟ้า แอร์ และบริการที่พัก เช่น หอพัก อพาร์ตเมนท์ แฟลต ที่มีใบอนุญาตประกอบกิจการที่ถูกต้องตามกฎหมาย และไม่ใช่นิติบุคคลที่สมัครเข้าร่วมโครงการ โดยประชาชนสามารถใช้จ่ายผ่านแอปฯ “เป๋าตัง” ซึ่งไม่จํากัดยอดใช้จ่ายและสามารถสะสมวงเงินได้จนถึงวันที่ 31 พ.ค. นี้ โดยมีผู้ประกอบการที่ลงทะเบียนร่วมโครงการเราชนะแล้วกว่าเกือบ 1 ล้านราย
สําหรับไทม์ไลน์การโอนเงินให้กับผู้ได้รับสิทธิโครงการเราชนะในกลุ่มต่าง ๆ นั้น กลุ่มผู้มีบัตรสวัสดิการแห่งรัฐ ได้รับวงเงินแล้วเมื่อวันที่ 5 และ 12 ก.พ. และจะได้รับวงเงินอีกครั้ง ๆ ละ 675 หรือ 700 บาทในวันที่ 19 และ 25 ก.พ. และ 5,12,19,26 มีนาคม กลุ่มผู้มีสิทธิที่เคยลงทะเบียนโครงการ “คนละครึ่ง” และโครงการ “เราเที่ยวด้วยกัน” และกลุ่มลงทะเบียนผ่านเว็บไซต์ “เราชนะ” ได้รับเงินงวดแรก จํานวน 2,000 บาทในวันนี้ (18 ก.พ.) และจะได้รับเงินอีก ครั้งละ 1,000 บาท ในวันที่ 25 ก.พ. และ 4,11,18,25 มีนาคม
โฆษกประจําสํานักนายกรัฐมนตรีย้ําว่า โครงการ “เราชนะ” เป็นความตั้งใจของรัฐบาลที่จะออกมาตรการในลักษณะ “ไฮบริด” คือ ช่วยบรรเทาภาระค่าใช้จ่ายในการดํารงชีวิตของประชาชน พร้อม ๆ กับการกระตุ้นเศรษฐกิจฐานรากในเวลาเดียวกัน ซึ่งผู้ประกอบการรายย่อย ได้แก่ พ่อค้า แม่ค้า หาบเร่ แผงลอย และผู้ประกอบการอิสระต่าง ๆ ที่ไม่ได้จดทะเบียนเป็นบริษัทฯ ห้าง/ร้านแบบนิติบุคคล จะได้ประโยชน์อย่างเต็มที่จากการจับจ่ายใช้สอยของประชาชนที่ได้รับสิทธิในครั้งนี้ รวมทั้งการโอนเงินตรงให้แก่ผู้รับสิทธิผ่านระบบแอปพลิเคชัน เป็นการใช้เทคโนโลยีในการยกระดับการบริหารงบประมาณแผ่นดินให้เกิดความคุ้มค่าสูงสุด และเป็นส่วนหนึ่งของการให้ประชาชนได้มีความคุ้นเคยกับการนําไปสู่สังคมไร้เงินสดในอนาคตอีกด้วย
รัฐบาลไทย-ข่าวทำเนียบรัฐบาล-มาตรฐานสินค้าเกษตรสำหรับเกลือทะเล
วันพฤหัสบดีที่ 18 กุมภาพันธ์ 2564
มาตรฐานสินค้าเกษตรสําหรับเกลือทะเล
ก.เกษตรฯ เร่งขับเคลื่อนการตรวจประเมินมาตรฐานสินค้าเกษตรสําหรับเกลือทะเล
นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะทํางานเตรียมความพร้อมการตรวจประเมินตามมาตรฐานสินค้าเกษตรสําหรับเกลือทะเลครั้งที่2-2/2564ณห้องประชุมOperation Roomกรมส่งเสริมการเกษตรซึ่งที่ประชุมได้มีการพิจารณาแนวทางการดําเนินงานการตรวจประเมินมาตรฐานสินค้าเกษตรสําหรับเกลือทะเลตามร่างคู่มือการปฏิบัติงานStandard Operating Procedure (SOP)การตรวจรับรองแหล่งผลิตGAPการทํานาเกลือและเกลือทะเลธรรมชาติโดยพิจารณาปรับและลดกระบวนการขั้นตอนการทํางานของเจ้าหน้าที่ให้กระชับรวดเร็วและมีประสิทธิภาพมากขึ้นโดยมีมติให้มอบฝ่ายเลขาฯปรับแก้ร่างคู่มือฯตามมติที่ประชุมให้แล้วเสร็จภายในวันที่1มีนาคม2564คาดจะประกาศใช้ภายในเดือนมีนาคม2564เพื่อให้การดําเนินงานทันต่อฤดูการผลิตของเกษตรกรต่อไป
รัฐบาลไทย-ข่าวทำเนียบรัฐบาล-เริ่ม 22 ก.พ. นี้  นอกจาก ธ.กรุงไทย สามารถลงทะเบียน “เราชนะ” ที่ ธ.ออมสิน และ ธ.ก.ส. ทุกสาขาสำหรับกลุ่มผู้ไม่มีสมาร์ทโฟน
วันพฤหัสบดีที่ 18 กุมภาพันธ์ 2564
เริ่ม 22 ก.พ. นี้  นอกจาก ธ.กรุงไทย สามารถลงทะเบียน “เราชนะ” ที่ ธ.ออมสิน และ ธ.ก.ส. ทุกสาขาสําหรับกลุ่มผู้ไม่มีสมาร์ทโฟน
เริ่ม 22 ก.พ. นี้  นอกจาก ธ.กรุงไทย สามารถลงทะเบียน “เราชนะ” ที่ ธ.ออมสิน และ ธ.ก.ส. ทุกสาขาสําหรับกลุ่มผู้ไม่มีสมาร์ทโฟน
วันที่ 18 กุมภาพันธ์ 2564 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า โครงการ “เราชนะ” เปิดจุดลงทะเบียนเพิ่มเติม สําหรับกลุ่มผู้ไม่มีสมาร์ทโฟน ณ ธนาคารออมสิน และ ธนาคารเพื่อการเกษตรและสหกรณ์การเกษตร (ธ.ก.ส.) นอกเหนือจาก ธ.กรุงไทย ตั้งแต่วันจันทร์ที่ 22 กุมภาพันธ์นี้ จนถึงวันที่ 5 มีนาคม โดยให้นําบัตรประชาชนแบบ Smart card มาลงทะเบียนได้ที่สาขาธนาคารดังกล่าว รวมถึงหน่วยเคลื่อนที่ของธนาคารกรุงไทยด้วย โดยขอให้ประชาชนทยอยไปลงทะเบียนที่สาขาของทั้ง 3 ธนาคาร ซึ่งจะช่วยประชาชนประหยัดเวลารอคอย ลดความแออัด ส่วนกลุ่มผู้ต้องการความช่วยเหลือพิเศษ ผู้พิการ ผู้ป่วยติดเตียง รวมทั้งประชาชนที่ไม่สามารถเดินทางไปที่สาขาของธนาคารได้ จะมีหน่วยเคลื่อนที่ของ ธ.กรุงไทย ร่วมกับกระทรวงมหาดไทย เดินทางไปในพื้นที่เพื่ออํานวยความสะดวกด้วย ซึ่งรัฐบาลหวังเป็นอย่างยิ่งที่จะให้ประชาชนได้รับสิทธิเข้าร่วมโครงการเราชนะได้อย่างทั่วถึง
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ยืนยันไม่มีส่วนเกี่ยวข้อง กับการอ้างชื่อรับผลประโยชน์ จากงานขององค์การทหารผ่านศึก
วันพฤหัสบดีที่ 18 กุมภาพันธ์ 2564
รองนายกฯ พล.อ.ประวิตร ยืนยันไม่มีส่วนเกี่ยวข้อง กับการอ้างชื่อรับผลประโยชน์ จากงานขององค์การทหารผ่านศึก
รองนายกฯ พล.อ.ประวิตร ยืนยันไม่มีส่วนเกี่ยวข้อง กับการอ้างชื่อรับผลประโยชน์ จากงานขององค์การทหารผ่านศึก
วันนี้ (18 ก.พ.64) เวลา 17.40 น. ณ ห้องประชุมสภาผู้แทนราษฎร อาคารรัฐสภา พลเอก ประวิตร วงษ์สุวรรณ รองนายกรัฐมนตรี กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 25 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ถึงกรณีการกล่าวหาเรียกรับผลประโยชน์ที่เกี่ยวกับองค์การทหารผ่านศึก ว่า องค์การทหารผ่านศึกเป็นองค์กรการกุศลเพื่อดูแลทหารผ่านศึกและครอบครัวทหารผ่านศึก และทหารนอกประจําการเพื่อให้สามารถดํารงชีวิตอยู่ได้ ซึ่งในการประชุมคณะรัฐมนตรีเมื่อวันที่ 17 ตุลาคม 2556 ในสมัยอดีตนายกรัฐมนตรีนางสาวยิ่งลักษณ์ ชินวัตร มีมติให้องค์การทหารผ่านศึกได้รับสิทธิพิเศษ ประเภทไม่บังคับในการรับจ้างงานพัฒนา การก่อสร้าง ปรับปรุง ฟื้นฟูแหล่งน้ํา และได้เริ่มรับจ้างทํางานการฟื้นฟูแหล่งน้ํา มาตั้งแต่ปี พ.ศ. 2558 ซึ่งในการทํางานพบปัญหาข้อขัดข้องโดยส่วนรวม ซึ่งเป็นรูปแบบที่ไม่ตรงกับความต้องการของประชาชนในพื้นที่ จนนําไปสู่การเรียกร้องให้องค์การทหารผ่านศึกชี้แจงข้อเท็จจริงต่อ ป.ป.ช. และสํานักงานการตรวจเงินแผ่นดิน ซึ่งปัจจุบันก็ยังไม่มีการชี้ข้อมูลความผิดในส่วนของ องค์การทหารผ่านศึก ต่อมาเมื่อคณะรัฐมนตรีได้มีมติระงับสิทธิพิเศษในปี พ.ศ. 2560 องค์การทหารผ่านศึกก็ไม่ได้รับงานขุดคลองมาจากหน่วยใดอีกเลยจนถึงปัจจุบัน
รองนายกรัฐมนตรียังกล่าวด้วยว่า การที่มีการอ้างชื่อตนว่าไปรับผลประโยชน์เงินทองนั้นตนไม่มีส่วนเกี่ยวข้อง ยืนยันว่าไม่มีเจตนาที่จะทุจริตหรือกระทําการใด ๆ ก็ตามที่ไม่เป็นไปตามกฎหมาย และยืนยันว่า ไม่มีรายรับจากสิ่งต่าง ๆ เหล่านี้
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิจะปิดปรับปรุงอาคารจอดรถโซน 2 เป็นการชั่วคราว เริ่ม 22 กุมภาพันธ์ นี้
วันพฤหัสบดีที่ 18 กุมภาพันธ์ 2564
ท่าอากาศยานสุวรรณภูมิจะปิดปรับปรุงอาคารจอดรถโซน 2 เป็นการชั่วคราว เริ่ม 22 กุมภาพันธ์ นี้
ท่าอากาศยานสุวรรณภูมิ (ทสภ.) จะปิดให้บริการอาคารจอดรถโซน 2 เป็นการชั่วคราว ตั้งแต่วันที่ 22 กุมภาพันธ์ 2564 เวลา 00.01 น. เป็นต้นไป เพื่อปรับปรุงซ่อมแซมพัฒนาอาคารจอดรถให้มีประสิทธิภาพดียิ่งขึ้น
ท่าอากาศยานสุวรรณภูมิ (ทสภ.) จะปิดให้บริการอาคารจอดรถโซน 2 เป็นการชั่วคราว ตั้งแต่วันที่ 22 กุมภาพันธ์ 2564 เวลา 00.01 น. เป็นต้นไป เพื่อปรับปรุงซ่อมแซมพัฒนาอาคารจอดรถให้มีประสิทธิภาพดียิ่งขึ้น โดยในระหว่างที่ ทสภ. ดําเนินการปิดพื้นที่อาคารจอดรถโซน 2 ดังกล่าว ผู้ใช้บริการสามารถนํารถมาจอดได้ที่อาคารจอดรถโซน 3 และลานจอดรถโซน 4 ซึ่งอยู่ด้านหน้าอาคารผู้โดยสารได้ตามปกติ และมีพื้นที่จอดรถโซนอื่นๆ ที่อยู่โดยรอบ ได้แก่ ลานจอดรถโซน 5 บริเวณด้านข้างโรงแรมโนโวเทล และลานจอดรถโซน 6 และ 7 บริเวณด้านหน้าฝั่งตรงข้ามโรงแรมโนโวเทลสุวรรณภูมิ และลานจอดรถระยะยาว (Long Term Parking) บริเวณโซน A ที่อยู่ใกล้กับศูนย์การขนส่งสาธารณะ (Bus Terminal)
ทั้งนี้ ทสภ. ขออภัยในความไม่สะดวกมา ณ โอกาสนี้ และผู้ใช้บริการสามารถสอบถามรายละเอียดเพิ่มเติม
ได้ที่ศูนย์ปฏิบัติการอาคารจอดรถยนต์ โทรศัพท์ 0 2132 9511 ตลอด 24 ชั่วโมง
รัฐบาลไทย-ข่าวทำเนียบรัฐบาล-AOT ปรับประมาณการปริมาณการจราจรทางอากาศ คาดฟื้นตัวปี 67
วันพฤหัสบดีที่ 18 กุมภาพันธ์ 2564
AOT ปรับประมาณการปริมาณการจราจรทางอากาศ คาดฟื้นตัวปี 67
บริษัท ท่าอากาศยานไทย จํากัด (มหาชน) (AOT) ปรับประมาณการปริมาณการจราจรทางอากาศตามสถานการณ์การแพร่ระบาดของโรคติดเชื้อไวรัส COVID-19 ระลอกใหม่ในประเทศไทยและทั่วโลก
โดยได้ปรับประมาณการผู้โดยสารรวมปี 2564 ลงจากประมาณการครั้งก่อน (พฤศจิกายน 2563) ร้อยละ 33.4 และปรับประมาณการปริมาณเที่ยวบินรวมลงร้อยละ 25.0 ทั้งนี้ AOT คาดว่าจํานวนเที่ยวบินและผู้โดยสารจะกลับมามีปริมาณเท่ากับปี 2562 (ก่อนเกิด COVID-19) ในปี 2567 ซึ่งสอดคล้องกับการคาดการณ์ของสมาคมขนส่งทางอากาศระหว่างประเทศ (International Air Transport Association : IATA) และ S&P Global จากการแพร่ระบาดของโรคติดเชื้อไวรัส COVID-19 ระลอกใหม่ในประเทศไทย ส่งผลกระทบต่อจํานวนผู้โดยสารในภาพรวมที่เดินทางผ่านสนามบินทั้ง 6 แห่งของ AOT ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลวง เชียงราย ท่าอากาศยานภูเก็ต และท่าอากาศยานหาดใหญ่ ลดลงอย่างมีนัย โดย AOT ได้ปรับประมาณการปริมาณการจราจรทางอากาศ ระหว่างปีงบประมาณ 2564 - 2567 โดยคาดว่าในปีงบประมาณ 2564 จะมีปริมาณเที่ยวบินรวม 335,459 เที่ยวบิน ลดลงจากการประมาณการครั้งก่อน (พฤศจิกายน 2563) ร้อยละ 25.0 และน้อยกว่าช่วงเวลาเดียวกันในปี 2562 (ก่อนเกิด COVID-19) ร้อยละ 62.6 และมีผู้โดยสารรวม 31.90 ล้านคน ลดลงจากการประมาณการครั้งก่อน (พฤศจิกายน 2563) ร้อยละ 33.4 และน้อยกว่าช่วงเวลาเดียวกันในปี 2562 (ก่อนเกิด COVID-19) ร้อยละ 77.5 ปีงบประมาณ 2565 จะมีปริมาณเที่ยวบินรวม 547,226 เที่ยวบิน และผู้โดยสารรวม 73.17 ล้านคน ปีงบประมาณ 2566 จะมีปริมาณเที่ยวบินรวม 824,915 เที่ยวบิน และผู้โดยสารรวม 128.85 ล้านคน และปีงบประมาณ 2567 มีปริมาณเที่ยวบินรวม 923,925 เที่ยวบิน และผู้โดยสารรวม 146.40 ล้านคน หรือคาดว่าปริมาณการจราจรทางอากาศจะกลับสู่ระดับเดียวกับปี 2562 ในปี 2567
ซึ่งประมาณการดังกล่าวสอดคล้องกับการคาดการณ์ IATA และ S&P Global
อย่างไรก็ตาม การประมาณการนี้ตั้งอยู่บนข้อสมมติฐานที่มีการเปิดน่านฟ้าอย่างไม่มีเงื่อนไข เช่น ไม่มีการกักกันตัว ในเดือนธันวาคม 2564 แต่หากมีการเปิดประเทศอย่างมีเงื่อนไข AOT จะต้องประเมินเงื่อนไขจากการเปิดประเทศ ซึ่งจะเป็นปัจจัยเพิ่มเติมในทางลบ (Downside Risk) จากประมาณการนี้ต่อไป
ทั้งนี้ การแพร่ระบาดของโรคติดเชื้อไวรัส COVID-19 ระลอกใหม่ในประเทศไทย ทําให้ผู้โดยสารในภาพรวม
ที่เดินทางผ่านสนามบินทั้ง 6 แห่งของ AOT ลดลงอย่างมากจากเดิมก่อนการระบาดระลอกใหม่ (เดือนพฤศจิกายน 2563) ที่มีผู้โดยสารภายในประเทศเฉลี่ยประมาณ 127,000 คนต่อวัน ขณะที่ช่วงกลางเดือนมกราคม 2564 ผู้โดยสารลดลงเหลือเฉลี่ยประมาณ 15,000 คนต่อวัน แม้ว่าในเดือนกุมภาพันธ์ 2564 ผู้โดยสารเริ่มฟื้นตัวกลับมามีจํานวนประมาณ 37,000 คนต่อวันแล้วก็ตาม
อนึ่ง AOT คาดว่าแม้ว่าจะมีการเปิดประเทศแล้ว แต่การจัดสรรตารางการบินฤดูหนาว 2564/65 ซึ่งเริ่มจัดสรรในเดือนพฤษภาคม 2564 จะไม่สมบูรณ์เนื่องจากผลกระทบข้างต้น ประกอบกับความเสียหายในห่วงโซ่อุปทาน ทางการบิน (Supply Chain Damage) อาทิ การลดฝูงบิน หรือการเข้าแผนฟื้นฟูกิจการของหลายสายการบิน หรือ สายการบินที่ยังฟื้นตัวไม่ทัน เป็นต้น จะเป็นปัจจัยสําคัญต่อการฟื้นตัวในระยะปานกลาง (หลังปี 2565) ที่ต้องทําการประเมินอีกครั้งต่อไป
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพเปิดให้ผู้ใช้บริการที่มีสิทธิ์โครงการ “เราชนะ” สามารถนำมาซื้อบัตรโดยสารล่วงหน้าอิเล็กทรอนิกส์ได้ทุกประเภท ณ จุดจำหน่ายที่มีสัญลักษณ์ “เราชนะ” วันนี้ ถึง 31
วันพฤหัสบดีที่ 18 กุมภาพันธ์ 2564
องค์การขนส่งมวลชนกรุงเทพเปิดให้ผู้ใช้บริการที่มีสิทธิ์โครงการ “เราชนะ” สามารถนํามาซื้อบัตรโดยสารล่วงหน้าอิเล็กทรอนิกส์ได้ทุกประเภท ณ จุดจําหน่ายที่มีสัญลักษณ์ “เราชนะ” วันนี้ ถึง 31
องค์การขนส่งมวลชนกรุงเทพ กระทรวงคมนาคม เปิดให้ผู้ใช้บริการที่มีสิทธิ์โครงการ “เราชนะ” สามารถนํามาซื้อบัตรโดยสารล่วงหน้าอิเล็กทรอนิกส์ได้ทุกประเภท ณ จุดจําหน่ายที่มีสัญลักษณ์ “เราชนะ” ตั้งแต่วันนี้ ถึง 31 พฤษภาคม 2564
องค์การขนส่งมวลชนกรุงเทพ กระทรวงคมนาคม เปิดให้ผู้ใช้บริการที่มีสิทธิ์โครงการ “เราชนะ” สามารถนํามาซื้อบัตรโดยสารล่วงหน้าอิเล็กทรอนิกส์ได้ทุกประเภท ณ จุดจําหน่ายที่มีสัญลักษณ์ “เราชนะ” ตั้งแต่วันนี้ ถึง 31 พฤษภาคม 2564 ประกอบด้วย
1. กลุ่มผู้ถือบัตรสวัสดิการแห่งรัฐ
1.1 ยื่นบัตรสวัสดิการแห่งรัฐให้พนักงาน
1.2 แจ้งประเภทบัตรโดยสารล่วงหน้าที่ต้องการซื้อ
1.3 พนักงานระบุราคาบัตรโดยสารล่วงหน้า
1.4 ผู้ใช้บริการกดรหัส PIN เพื่อยืนยันการชําระเงิน
2. กลุ่มผู้ได้สิทธิผ่านแอปพลิเคชัน “เป๋าตัง”
2.1 เปิดแอปพลิเคชัน “เป๋าตัง”
2.2 แจ้งประเภทบัตรโดยสารล่วงหน้าที่ต้องการซื้อ
2.3 พนักงานระบุราคาบัตรโดยสารล่วงหน้า
2.4 ผู้ใช้บริการสแกน QR Code ที่โทรศัพท์ของพนักงาน
​          เพียงเท่านี้ก็สามารถใช้บัตรโดยสารล่วงหน้าของท่านขึ้นรถโดยสารของ ขสมก. ได้เลย!! และอย่าลืมเข้าไปลงทะเบียนที่ www.bmta.co.th เพื่อให้บัตรโดยสารล่วงหน้าของท่าน สามารถสแกนแอปพลิเคชัน “ไทยชนะ” เช็คอินการขึ้น-ลงรถโดยสารผ่านเครื่อง EDC ได้ง่าย ๆ
รัฐบาลไทย-ข่าวทำเนียบรัฐบาล-กสร. แจงแนวปฏิบัติผู้เข้าสอบบรรจุข้าราชการ ภาค ข ป้องกันติดโควิด-19
วันพฤหัสบดีที่ 18 กุมภาพันธ์ 2564
กสร. แจงแนวปฏิบัติผู้เข้าสอบบรรจุข้าราชการ ภาค ข ป้องกันติดโควิด-19
กรมสวัสดิการและคุ้มครองแรงงาน ชี้แจงชี้แจงข้อปฏิบัติสําหรับผู้เข้าสอบแข่งขันเพื่อบรรจุและแต่งตั้งบุคคลเข้ารับราชการ ภาค ข กรมสวัสดิการและคุ้มครองแรงงาน ในวันอาทิตย์ที่ 21 กุมภาพันธ์ ณ อาคารศูนย์ประชุมธรรมศาสตร์ รังสิต ป้องกันการติดเชื้อไวรัสโคโรนา 2
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่กรมสวัสดิการและคุ้มครองแรงงานได้มีประกาศการสอบแข่งขันเพื่อบรรจุและแต่งตั้งบุคคล เข้ารับราชการในตําแหน่งนักวิชาการแรงงานปฏิบัติการ ตําแหน่งเจ้าพนักงานการเงินและบัญชีปฏิบัติงาน และตําแหน่งเจ้าพนักงานธุรการปฏิบัติงาน ซึ่งเป็นการสอบภาค ข กรมสวัสดิการและคุ้มครองแรงงาน ในวันอาทิตย์ที่ 21 กุมภาพันธ์ 2564 ในช่วงเวลา 09.00 – 12.00 น. ณ อาคารศูนย์ประชุมธรรมศาสตร์ รังสิต จังหวัดปทุมธานี จึงมีผู้เข้าสอบเดินทางเข้าพื้นที่จังหวัดปทุมธานีเป็นจํานวนมาก เพื่อเป็นการปฏิบัติตามมาตรการป้องกันโรคตามที่กระทรวงสาธารณสุขกําหนด จึงขอให้ผู้เข้าสอบทุกท่านดูแลตนเองให้อยู่ในสภาพพร้อมในการเข้าสอบและปฏิบัติตามข้อปฏิบัติการเข้าสอบอย่างเคร่งครัดเพื่อป้องกันการติดเชื้อไวรัสโคโรนา 2019 (COVID-19) โดยปฏิบัติดังนี้ 1. สวมหน้ากากผ้าหรือหน้ากากอนามัยตลอดระยะเวลาที่อยู่ในพื้นที่ 2. ผู้มาสอบต้องติดตั้งแอปพลิเคชัน “หมอชนะ” ควบคู่กับการใช้แอปพลิเคชัน “ไทยชนะ” ก่อนออกเดินทาง จนถึงเดินทางกลับ 3. ระหว่างเดินทางด้วยรถโดยสารสาธารณะ เครื่องบิน หรือรถไฟ จะต้องสวมหน้ากากผ้าหรือหน้ากากอนามัยตลอดเวลาการเดินทาง ละเว้นการเปิดหน้ากากโดยไม่จําเป็น ควรงดรับประทานอาหารและเครื่องดื่มระหว่างเดินทาง และหมั่นล้างมือด้วยสบู่และน้ํา หรือเจลแอลกอฮอล์ 4. งดพฤติกรรมเสี่ยง และหลีกเลี่ยงการพูดคุยโดยไม่จําเป็น เว้นระยะห่างระหว่างบุคคลอย่างน้อย 1 เมตร งดกิจกรรมการรวมกลุ่มและการสังสรรค์ 5. เพื่อลดการรวมกลุ่ม ไม่อนุญาตให้ผู้ติดตามเข้าบริเวณพื้นที่ศูนย์สอบ ทั้งนี้ จังหวัดปทุมธานีเป็นพื้นที่ควบคุมสูงสุด จึงขอให้ศึกษาแนวปฏิบัติพื้นที่ควบคุมสูงสุดอย่างเคร่งครัดเพื่อสร้างความมั่นใจร่วมกันในการสอบแข่งขันครั้งนี้
รัฐบาลไทย-ข่าวทำเนียบรัฐบาล-ผู้ที่ได้รับสิทธิ์ในโครงการ “เราชนะ” สามารถใช้งานในระบบรถไฟฟ้า MRT สายสีน้ำเงินและสายสีม่วงทุกสถานีได้แล้ว ตั้งแต่บัดนี้ - 31 พฤษภาคม 2564
วันพฤหัสบดีที่ 18 กุมภาพันธ์ 2564
ผู้ที่ได้รับสิทธิ์ในโครงการ “เราชนะ” สามารถใช้งานในระบบรถไฟฟ้า MRT สายสีน้ําเงินและสายสีม่วงทุกสถานีได้แล้ว ตั้งแต่บัดนี้ - 31 พฤษภาคม 2564
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่า ผู้ที่ได้รับสิทธิ์ในโครงการ “เราชนะ” ผ่านแอปพลิเคชันเป๋าตัง (G-Wallet) สามารถใช้งานในระบบรถไฟฟ้า MRT สายสีน้ําเงินและสายสีม่วงทุกสถานีได้
ตั้งแต่วันนี้ (18 กุมภาพันธ์ 2564) - 31 พฤษภาคม 2564 โดยสามารถติดต่อออกเหรียญโดยสารได้ที่ห้องออกบัตรโดยสาร MRT สายสีน้ําเงิน และ สายสีม่วง ทุกสถานี ตั้งแต่เวลา 06.00 - 23.00 น.
เงื่อนไขการใช้สิทธิ์
1. หากผู้ใช้สิทธิ์ออกเหรียญโดยสารแล้ว จะไม่สามารถนําเหรียญโดยสารเปลี่ยนหรือคืนได้ทุกกรณี
2. ไม่สามารถใช้ออกเหรียญโดยสารประเภทเด็ก/ผู้สูงอายุ และไม่สามารถใช้เติมเงิน เติมเที่ยวโดยสาร ชําระค่าที่จอดรถ หรือชําระค่าธรรมเนียมต่าง ๆ ของรถไฟฟ้า MRT ได้
ในกรณีที่ผู้ได้รับสิทธิ์ในโครงการฯ พบปัญหาการใช้งานแอปพลิเคชันเป๋าตัง หรือ สอบถามเกี่ยวกับโครงการ “เราชนะ” สามารถติดต่อได้ที่ธนาคารกรุงไทย โทร. 0 2111 1111 หรือ 0 2111 1144
รัฐบาลไทย-ข่าวทำเนียบรัฐบาล-ขยายเวลา “เราชนะ” กลุ่มไม่มีสมาร์ทโฟน ถึง 5 มี.ค.
วันพฤหัสบดีที่ 18 กุมภาพันธ์ 2564
ขยายเวลา “เราชนะ” กลุ่มไม่มีสมาร์ทโฟน ถึง 5 มี.ค.
...
ข่าวดี..โครงการ "เราชนะ" ขยายเวลาการลงทะเบียน
สําหรับประชาชนกลุ่มไม่มีสมาร์ทโฟน
และกลุ่มที่ต้องการความช่วยเหลือเป็นพิเศษ
จากเดิมที่ปิดรับลงทะเบียนวันที่ 25 ก.พ. 64
เป็นสิ้นสุดในวันที่ 5 มี.ค. 64
.
โดยสามารถลงทะเบียนได้อย่างต่อเนื่อง
ที่สาขาของ ธ.กรุงไทย กว่า 1,000 สาขา
รวมถึงจุดบริการพิเศษทั้ง 871 จุดทั่วประเทศ
ปัจจุบันมีผู้ลงทะเบียนสําเร็จแล้ว 218,344 คน
.
สําหรับผู้เดินทางไปที่สาขา
ธนาคารจะแจกบัตรคิว ตามจํานวนลูกค้า
ที่สาขาสามารถให้บริการได้สูงสุดในแต่ละวัน
กรณีติดต่อลงทะเบียนเกินจํานวน
ธนาคารจะแจกบัตรคิว และนัดหมายเพื่อมาลงทะเบียนในวันหลัง
โดยกําหนดวันและช่วงเวลาที่แน่นอนอีกครั้ง
.
ขอย้ําว่าประชาชนไม่จําเป็นต้องรีบลงทะเบียน
หากมีคุณสมบัติเข้าเกณฑ์จะได้รับสิทธิทุกคน
.
กรณีมีข้อสงสัยสามารถสอบถามข้อมูลได้ที่
ศูนย์ช่วยเหลือผู้เข้าร่วมโครงการเราชนะ
โทร. 0 2111 1144
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ภรรยาหมวดบอล ร้อยโท รุ่งเฉลิม พันธุ์สวัสดิ์ ผู้บังคับหมวดดุริยางค์ มลฑลทหารบกที่ 210 ที่ถูกคนร้ายยิงเสียชีวิตในค่ายทหาร เข้าร้องทุกข์กระทรวงยุติธรรมให้รับเป็นคดีพิเศษ ขอคุ้มครองพยา
วันพฤหัสบดีที่ 18 กุมภาพันธ์ 2564
ภรรยาหมวดบอล ร้อยโท รุ่งเฉลิม พันธุ์สวัสดิ์ ผู้บังคับหมวดดุริยางค์ มลฑลทหารบกที่ 210 ที่ถูกคนร้ายยิงเสียชีวิตในค่ายทหาร เข้าร้องทุกข์กระทรวงยุติธรรมให้รับเป็นคดีพิเศษ ขอคุ้มครองพยา
ภรรยาหมวดบอล ร้อยโท รุ่งเฉลิม พันธุ์สวัสดิ์ ผู้บังคับหมวดดุริยางค์ มลฑลทหารบกที่ 210 ที่ถูกคนร้ายยิงเสียชีวิตในค่ายทหาร เข้าร้องทุกข์กระทรวงยุติธรรมให้รับเป็นคดีพิเศษ ขอคุ้มครองพยาน และรับเงินเยียวยา
ในวันพุธที่ ๑๗ กุมภาพันธ์ ๒๕๖๔ เวลา ๑๔.๓๐ น. ณ อาคารกระทรวงยุติธรรมแห่งใหม่ นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องจาก น.ส.กณิศฐ์ฐา พันธุ์สวัสดิ์ ผู้เสียหายในคดีอาญามาร้องทุกข์ขอความเป็นธรรมกรณี ร้อยโท รุ่งเฉลิม พันธุ์สวัสดิ์ หรือหมวดบอล ตําแหน่งผู้บังคับหมวดดุริยางค์ มลฑลทหารบกที่ ๒๑๐ ถูกคนร้ายยิงเสียชีวิต เมื่อวันที่ ๑๑ กุมภาพันธ์ ๒๕๖๔ เวลาประมาณ ๑๙.๓๐ น. เหตุเกิดที่ มลฑลทหารบกที่ ๒๑๐ ค่ายพระยอดเมืองขวาง ตําบลกุรุคุ อําเภอเมือง จังหวัดนครพนม
ว่าที่ร้อยตรี ธนกฤต กล่าวว่า ผู้ร้องเกรงว่าจะไม่ได้รับความเป็นธรรม จึงมาร้องเรียนต่อกระทรวงยุติธรรม ขอให้กระทรวงยุติธรรมส่งเรื่องให้กรมสอบสวนคดีพิเศษพิจารณาดําเนินการสืบสวนคดีอาญาและดําเนินการเพื่อเสนอให้เป็นคดีพิเศษ สถาบันนิติวิทยาศาสตร์ตรวจพิสูจน์พยานหลักฐานต่างๆ ในคดี และกรมคุ้มครองสิทธิและเสรีภาพ ช่วยในการคุ้มครองพยาน
ทั้งนี้ในเบื้องต้น ว่าที่ร้อยตรี ธนกฤต ได้ประสานไปยังผู้บัญชาการตํารวจภูธรภาค ๔ ให้ดูแลและติดตามคดีแล้ว ส่วนเงินเยียวยาผู้เสียหายในคดีอาญาได้แนะนําให้ยื่นคําร้องกับสํานักงานช่วยเหลือทางการเงินแก่ผู้เสียหายและจําเลยในคดีอาญา กรมคุ้มครองสิทธิและเสรีภาพ
รัฐบาลไทย-ข่าวทำเนียบรัฐบาล-ขอเชิญชวน ชายไทย อายุ 18 - 20 ปี สมัครเป็นทหารกองประจำการ
วันพฤหัสบดีที่ 18 กุมภาพันธ์ 2564
ขอเชิญชวน ชายไทย อายุ 18 - 20 ปี สมัครเป็นทหารกองประจําการ
โดยสมัครทางออนไลน์ ได้ที่ rcm64.rta.mi.th ระหว่างวันที่ 1 - 28 กุมภาพันธ์ 2564
รัฐบาลไทย-ข่าวทำเนียบรัฐบาล-บขส. ร่วมโครงการ “เราชนะ” จ่ายค่าตั๋วรถ บขส. ด้วยบัตรสวัสดิการแห่งรัฐ หรือ Application เป๋าตัง ได้แล้วทุกสถานีฯ ทั่วประเทศ ตั้งแต่วันที่ 5 กุมภาพันธ์ - 31 พฤษภาคม 2564
วันพฤหัสบดีที่ 18 กุมภาพันธ์ 2564
บขส. ร่วมโครงการ “เราชนะ” จ่ายค่าตั๋วรถ บขส. ด้วยบัตรสวัสดิการแห่งรัฐ หรือ Application เป๋าตัง ได้แล้วทุกสถานีฯ ทั่วประเทศ ตั้งแต่วันที่ 5 กุมภาพันธ์ - 31 พฤษภาคม 2564
ดร. สัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า บขส. ได้เข้าร่วมโครงการ “เราชนะ” ในฐานะร้านค้า เพื่อสนับสนุนนโยบายของรัฐบาลและกระทรวงคมนาคม ในการลดภาระค่าครองชีพให้แก่ประชาชนที่ได้รับสิทธิ์
โครงการ “เราชนะ” และผู้ถือบัตรสวัสดิการแห่งรัฐที่จะได้รับวงเงินสิทธิ์ผ่านบัตรโดยอัตโนมัติ ทั้งนี้ผู้ใช้บริการ รถโดยสาร บขส. สามารถใช้สิทธิโครงการ “เราชนะ” ชําระค่าโดยสารรถโดยสาร บขส. ผ่านแอปพลิเคชัน “เป๋าตัง” และบัตรสวัสดิการแห่งรัฐได้ที่ ช่องจําหน่ายตั๋ว สถานีขนส่งผู้โดยสารกรุงเทพ สถานีเดินรถ และจุดจอดรถโดยสาร ของ บขส. ทั่วประเทศ (ยกเว้นซื้อตั๋วผ่านระบบออนไลน์ และเคาน์เตอร์เซอร์วิส) ตั้งแต่วันที่ 5 กุมภาพันธ์ - 31 พฤษภาคม 2564 โดยผู้ถือบัตรสวัสดิการแห่งรัฐสามารถใช้สิทธิ์ ได้พร้อมกันทั้ง 2 สิทธิ์ แต่ต้องแจ้งพนักงานจําหน่ายตั๋วก่อนซื้อตั๋วโดยสาร และหากเงินในบัตรสวัสดิการแห่งรัฐไม่เพียงพอสามารถใช้เงินจากโครงการ “เราชนะ” ชําระค่าโดยสารได้อีกด้วย
การซื้อตั๋วรถโดยสาร บขส. โดยใช้สิทธิ์โครงการ “เราชนะ” เมื่อออกบัตรโดยสารเรียบร้อยแล้วจะไม่สามารถขอคืนตั๋ว หรือแลกเป็นเงินสดได้ แต่สามารถเลื่อนการเดินทางได้ ตามเงื่อนไขที่บริษัทฯ กําหนด สอบถามรายละเอียดเพิ่มเติมได้ที่ช่องจําหน่ายตั๋วของ บขส. ทั่วประเทศ และCall Center เรียก บขส. ตลอด 24 ชั่วโมง
#กองเผยแพร่และประชาสัมพันธ์
สํานักงานปลัดกระทรวงคมนาคม
รัฐบาลไทย-ข่าวทำเนียบรัฐบาล-เตรียมความพร้อมการร่วมงานมหกรรมพืชสวนโลก 2021
วันพฤหัสบดีที่ 18 กุมภาพันธ์ 2564
เตรียมความพร้อมการร่วมงานมหกรรมพืชสวนโลก 2021
ก.เกษตรฯ ร่วมมือสมาคมวัฒนธรรมและเศรษฐกิจไทยเตรียมความพร้อมการร่วมงานมหกรรมพืชสวนโลก 2021
(วันพุธที่ 17 ก.พ. 64) นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการจัดงานมหกรรมพืชสวนโลก 2021 ครั้งที่ 1/2564 ณ ห้องประชุมกระทรวงเกษตรและสหกรณ์ โดยกระทรวงเกษตรฯ เห็นชอบให้ความร่วมมือกับสมาคมวัฒนธรรมและเศรษฐกิจไทยในการร่วมจัดกิจกรรมในงานมหกรรมพืชสวนโลก 2021 ระหว่างวันที่ 8 เมษายน - 8 ตุลาคม 2564 ณ เมืองหยางโจว มณฑลเจียงชู สาธารณรัฐประชาชนจีน
ทั้งนี้ ที่ประชุมได้มอบหมายให้กรมส่งเสริมการเกษตรเป็นหน่วยงานหลักในการประสานเชื่อมโยงเกษตรกรและผู้สนใจนําสินค้าเกษตรและผลิตภัณฑ์วิสาหกิจชุมชนไปจัดแสดงและจําหน่ายภายในงาน อีกทั้งให้ประสานหน่วยงานต่าง ๆ ของกระทรวงเกษตรฯ คัดสรรสินค้าเกษตรคุณภาพมีมาตรฐานเพื่อส่งข้อมูลให้สมาคมฯ ประสานเกษตรกรหรือผู้ประกอบการโดยตรงเพื่อนําสินค้าไปจําหน่าย นอกจากนี้ กระทรวงเกษตรฯ ยังพิจารณาแผนในการจัดแสดงนิทรรศการในงาน จํานวน 4 ครั้ง เพื่อประชาสัมพันธ์สินค้าเกษตรไทยให้เป็นที่รู้จักและสร้างช่องทางการตลาดเพิ่มในประเทศจีนต่อไป
รัฐบาลไทย-ข่าวทำเนียบรัฐบาล-เฮ! 22 ก.พ. เพิ่ม 3 แบงค์รัฐ รับลงทะเบียน “เราชนะ”
วันพฤหัสบดีที่ 18 กุมภาพันธ์ 2564
เฮ! 22 ก.พ. เพิ่ม 3 แบงค์รัฐ รับลงทะเบียน “เราชนะ”
...
ข่าวดีจากการประชุมสภาฯ ล่าสุด
นายอาคม เติมพิทยาไพสิฐ รมว.คลัง ระบุ
วันจันทร์ที่ 22 ก.พ. เป็นต้นไป
ประชาชนที่ไม่มีสมาร์ทโฟน
สามารถนําบัตรประชาชนแบบ Smart card
ไปลงทะเบียนโครงการ “เราชนะ” ได้ที่
ธ.กรุงไทย ธ.ออมสิน และ ธ.ก.ส. ทุกสาขา
.
เพื่ออํานวยความสะดวกประชาชน ลดความแออัด
ให้ประชาชนที่มีสิทธิสามารถร่วมโครงการเราชนะได้ทั่วถึง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ยุติธรรม” เดินหน้ายกระดับการให้บริการประชาชนตามหลักเกณฑ์ศูนย์ราชการสะดวก (GECC)  ของหน่วยงานรัฐที่มีมาตรฐานเดียวกัน มุ่งเน้นสร้างความเชื่อมั่นให้แก่ประชาชน
วันพฤหัสบดีที่ 18 กุมภาพันธ์ 2564
“ยุติธรรม” เดินหน้ายกระดับการให้บริการประชาชนตามหลักเกณฑ์ศูนย์ราชการสะดวก (GECC)  ของหน่วยงานรัฐที่มีมาตรฐานเดียวกัน มุ่งเน้นสร้างความเชื่อมั่นให้แก่ประชาชน
นายนิยม เติมศรีสุข รองปลัดกระทรวงยุติธรรม เป็นประธานการประชุมหารือหลักเกณฑ์วิธีการประเมินผลและการรับรองมาตรฐานการให้บริการของศูนย์ราชการสะดวก (GECC) ผ่านระบบการประชุมทางไกล (Video Conference)
ในวันพฤหัสบดีที่ ๑๘ กุมภาพันธ์ ๒๕๖๔ เวลา ๐๘.๓๐ น.
ณ ห้องประชุมกลุ่มพัฒนาระบบบริหาร ชั้น ๘
อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพฯ
นายนิยม เติมศรีสุข รองปลัดกระทรวงยุติธรรม
เป็นประธานการประชุมหารือหลักเกณฑ์วิธีการประเมินผล
และการรับรองมาตรฐานการให้บริการของศูนย์ราชการสะดวก (GECC)
ผ่านระบบการประชุมทางไกล (Video Conference)
โดยมี นางอารีย์พันธ์ เจริญสุข รองเลขาธิการ ก.พ.ร.
พร้อมด้วยผู้อํานวยการกอง/สํานัก และผู้ปฏิบัติงานด้านการให้บริการประชาชน
ของหน่วยงานในสังกัดสํานักงานปลัดกระทรวงยุติธรรม เข้าร่วม
โดยที่ประชุมได้พิจารณาหลักเกณฑ์ วิธีการประเมินผล และการรับรองมาตรฐาน
การสมัครขอรับการรับรองมาตรฐานการให้บริการของศูนย์ราชการสะดวก
(Government Easy Contact Center : GECC) ประจําปี ๒๕๖๔
เพื่อวางแผนและกําหนดขั้นตอนการปฏิบัติงานมาตรฐาน
ในการยกระดับเพื่อพัฒนาการให้บริการและอํานวยความสะดวกให้กับประชาชน
ให้พร้อมสําหรับการขอรับรองมาตรฐานการให้บริการของศูนย์ราชการสะดวก
(Government Easy Contact Center : GECC) ของกระทรวงยุติธรรม
ทั้งในส่วนของข้อกําหนดพื้นฐาน และหลักเกณฑ์ด้านคุณภาพ
ที่ครอบคลุมทั้งด้านสถานที่ ด้านบุคลากร รวมถึงด้านงานบริการที่ต้องมีมาตรฐาน
เพื่อบรรลุเป้าหมายในการยกระดับการให้บริการประชาชนของกระทรวงยุติธรรมที่มีประสิทธิภาพ
สอดคล้องกับนโยบายของรัฐบาลในการนําพาประชาชนเข้าสู่บริการภาครัฐ
และสร้างความเชื่อมั่นให้แก่ประชาชนในการเป็นที่พึ่งด้านความเป็นธรรม
ด้วยความสะดวก รวดเร็ว และเสมอภาคต่อไป
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส ร่วมบรรยาย “บทบาทและการดำเนินงานของกระทรวงดิจิทัลฯ” ในหลักสูตรข่าวกรองทางยุทธศาสตร์ รุ่นที่ 54 โรงเรียนรักษาความปลอดภัยฯ
วันพฤหัสบดีที่ 18 กุมภาพันธ์ 2564
ผู้ตรวจฯ ดีอีเอส ร่วมบรรยาย “บทบาทและการดําเนินงานของกระทรวงดิจิทัลฯ” ในหลักสูตรข่าวกรองทางยุทธศาสตร์ รุ่นที่ 54 โรงเรียนรักษาความปลอดภัยฯ
ผู้ตรวจฯ ดีอีเอส ร่วมบรรยาย “บทบาทและการดําเนินงานของกระทรวงดิจิทัลฯ” ในหลักสูตรข่าวกรองทางยุทธศาสตร์ รุ่นที่ 54 โรงเรียนรักษาความปลอดภัยฯ
เมื่อวันที่ 18 กุมภาพันธ์ 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นวิทยากรบรรยายวิชา “บทบาทและการดําเนินงานของกระทรวงดิจิทัลเพื่อเศรษฐกิจและสังคม” ซึ่งเป็นหลักสูตรข่าวกรองทางยุทธศาสตร์ รุ่นที่ 54 ประจําปี 2564 โรงเรียนรักษาความปลอดภัย ศูนย์รักษาความปลอดภัย ในการนี้เพื่อให้ผู้เข้าอบรมรับทราบถึงบทบาทและการดําเนินงานของกระทรวงดิจิทัลฯ ภารกิจ การจัดนโยบาย วิสัยทัศน์ และการดําเนินงานตามกรอบยุทธศาสตร์ชาติระยะ 20 ปี รวมถึงปัจจัยที่มีผลกระทบต่อความมั่นคงของชาติในบทบาทของกระทรวงดิจิทัลฯ โดยมีผู้บริหารจากโรงเรียนรักษาความปลอดภัยฯ ให้การต้อนรับ ณ ห้องเรียนข่าวกรองทางยุทธศาสตร์ อาคาร 204 ชั้น 3 ถนนพระราม 5 เขตดุสิต กรุงเทพฯ
*****************
รัฐบาลไทย-ข่าวทำเนียบรัฐบาล-ปลัดวธ.ร่วมบริจาคโลหิตในกิจกรรมจิตอาสาบริจาคโลหิตของกระทรวงวัฒนธรรม
วันพฤหัสบดีที่ 25 กุมภาพันธ์ 2564
ปลัดวธ.ร่วมบริจาคโลหิตในกิจกรรมจิตอาสาบริจาคโลหิตของกระทรวงวัฒนธรรม
ปลัดวธ.ร่วมบริจาคโลหิตในกิจกรรมจิตอาสาบริจาคโลหิตของกระทรวงวัฒนธรรม
วันที่ ๒๕ กุมภาพันธ์ ๒๕๖๔ เวลา ๑๑.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิตของกระทรวงวัฒนธรรม โดยมีผู้บริหาร ข้าราชการ และเจ้าหน้าที่เข้าร่วมกิจกรรมบริจาคโลหิตเป็นจํานวนมาก ณ ห้องแถลงข่าวชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมประชุมคณะกรรมการกิจการไปรษณีย์ ครั้งที่ 1/2564
วันพฤหัสบดีที่ 25 กุมภาพันธ์ 2564
รองปลัดกระทรวงดิจิทัลฯ ร่วมประชุมคณะกรรมการกิจการไปรษณีย์ ครั้งที่ 1/2564
รองปลัดกระทรวงดิจิทัลฯ ร่วมประชุมคณะกรรมการกิจการไปรษณีย์ ครั้งที่ 1/2564
เมื่อวันที่25 กุมภาพันธ์ 2564นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการกิจการไปรษณีย์ครั้งที่1/2564ณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยทีประชุมพิจารณาวาระสําคัญเรื่องรายงานผลการดําเนินงานของคณะอนุกรรมการกิจการไปรษณีย์ด้านกฎหมาย หัวข้อสําคัญคือ 1)แก้ไขคําสั่งแต่งตั้งคณะอนุกรรมการกิจการไปรษณีย์ด้านกฎหมาย2)การมอบอํานาจให้ทําการแทนคณะกรรมการกิจการไปรษณีย์ในการดําเนินคดีปกครองและ3 )เสนอขอยกเลิกการให้บริการไปรษณีย์รับรองนอกจากนี้ที่ประชุมรับทราบรายงานการจัดตั้ง/ยุบเลิกที่ทําการไปรษณีย์อนุญาตและการเป็นผู้รับดําเนินงานที่ทําการไปรษณีย์อนุญาตประเภทร้านไปรษณีย์ไทยรอบ12เดือน(ตุลาคม2562 –กันยายน2563) สรุปรายงานผลการประชุมสภาบริหารวาระพิเศษของสหภาพสากลไปรษณีย์ สรุปรายงานผลการประชุมสภาบริหารของสหภาพสากลไปรษณีย์ ประจําปีค.ศ. 2020ครั้งที่2และสรุปรายงานผลการประชุมสภาบริหารของสหภาพไปรษณีย์แห่งเอเชียและแปซิฟิคประจําปี2563อีกด้วย
***************
รัฐบาลไทย-ข่าวทำเนียบรัฐบาล-ดีอีเอส รณรงค์กิจกรรม 5 ส ต่อเนื่อง ลดปัญหาการสิ้นเปลืองทรัพยากร สร้างสิ่งแวดล้อมที่ดีในที่ทำงาน
วันพฤหัสบดีที่ 25 กุมภาพันธ์ 2564
ดีอีเอส รณรงค์กิจกรรม 5 ส ต่อเนื่อง ลดปัญหาการสิ้นเปลืองทรัพยากร สร้างสิ่งแวดล้อมที่ดีในที่ทํางาน
ดีอีเอส รณรงค์กิจกรรม 5 ส ต่อเนื่อง ลดปัญหาการสิ้นเปลืองทรัพยากร สร้างสิ่งแวดล้อมที่ดีในที่ทํางาน
เมื่อวันที่25 กุมภาพันธ์ 2564นางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการตรวจสอบติดตามประเมินผลกิจกรรม5สครั้งที่1/2564ของสํานักงานปลัดกระทรวงดิจิทัลเพื่อเศรษฐกิจและสังคมโดยคณะกรรมการฯได้ติดตามและประเมินความพึงพอใจในหัวข้อหลักๆอาทิมีการเตรียมผู้แทนหน่วยงานทําหน้าที่เป็นผู้นําทางในการตรวจกิจกรรม5ส มีผู้แทนหน่วยงานร่วมการตรวจประเมินมีความพร้อมด้านบุคลากรสถานที่อุปกรณ์เพื่ออํานวยความสะดวกและความตรงต่อเวลาและมีความเป็นกัลยาณมิตรกของเจ้าหน้าที่ในหน่วยงาน ในการนี้มีเกณฑ์มาตรฐานอ้างอิงในการประเมินได้แค่สภาพแวดล้อมของพื้นที่ที่ถูกสุขลักษณะสะอาดสะดวกโต๊ะและเก้าอี้ทํางาน(รวมทั้งบนโต๊ะและรอบโต๊ะ)ตู้เก็บเอกสารตู้เก็บวัสดุ ห้องครัวอยู่ในสภาพดีสะอาดและพร้อมใช้งานอยู่เสมอมีการวางตําแหน่งอุปกรณ์อย่างเหมาะสมห้องประชุมพื้นที่ประชุมมีความเป็นสัดส่วนมีความเป็นระเบียบเรียบร้อยพร้อมใช้งานและสะอาด
กระทรวงดิจิทัลฯจัดกิจกรรมครั้งนี้เพื่อรณรงค์ให้บุคลากรดําเนินกิจกรรม5ส.จนเป็นปกติเชื่อว่าเป็นกิจกรรมหนึ่งที่ช่วยในเรื่องการทํางานเป็นทีมได้ดีฝึกให้ทุกคนร่วมกันใช้ความคิดปลูกจิตสํานึกมีการทํางานร่วมกันเกิดเป็นอันหนึ่งอันเดียวกันซึ่งคุณสมบัติที่บุคลากรได้รับเหล่านี้จะส่งผลดีต่อองค์กรเป็นอย่างมากเช่นเมื่อสิ่งแวดล้อมในที่ทํางานดีพนักงานไม่รู้สึกอึดอัดกับที่ทํางานขวัญกําลังใจในการทํางานก็เพิ่มขึ้นเป็นเท่าตัวนอกจากนี้กิจกรรม5ส.ยังช่วยลดปัญหาของหายและการสิ้นเปลืองทรัพยากรโดยเปล่าประโยชน์ทั้งยังเพิ่มพื้นที่การทํางานให้มากขึ้นหลังจากกําจัดสิ่งของไม่จําเป็นออกไปอีกด้วย
************
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐปานามาประจำประเทศไทย และคณะเข้าเยี่ยมคารวะรมว.วธ.
วันพฤหัสบดีที่ 25 กุมภาพันธ์ 2564
เอกอัครราชทูตสาธารณรัฐปานามาประจําประเทศไทย และคณะเข้าเยี่ยมคารวะรมว.วธ.
เอกอัครราชทูตสาธารณรัฐปานามาประจําประเทศไทย และคณะเข้าเยี่ยมคารวะรมว.วธ.
วันที่ ๒๕ กุมภาพันธ์ ๒๕๖๔ เวลา ๑๑.๐๐ น. นางสาวอิตเซล การินา เซน ชัน (Ms.Itzel Karina Chen Chan) เอกอัครราชทูตสาธารณรัฐปานามาประจําประเทศไทย และคณะเข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม เนื่องในโอกาสเข้ารับตําแหน่งเอกอัครราชทูตสาธารณรัฐปานามาประจําประเทศไทย และได้ร่วมหารือแลกเปลี่ยนความเห็นในประเด็น การส่งเสริมความร่วมมือและการแลกเปลี่ยนด้านวัฒนธรรมและศิลปะในระดับรัฐบาล ภาคเอกชนและประชาชน การส่งเสริมและพัฒนาอุตสาหกรรมสิ่งทอ (ผ้าไหมไทย) การพัฒนาศักยภาพของศิลปินในสาขาต่างๆ และ สถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID - 19) โดยมี นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม และเจ้าหน้าที่ที่เกี่ยวข้อง เข้าร่วม ณ ห้องรับรอง ชั้น ๗ กระทรวงวัฒนธรรม
รัฐบาลไทย-ข่าวทำเนียบรัฐบาล-ดีอีเอส-หน่วยงานกำกับดูแลด้านการเงิน ร่วมวางแนวปฏิบัติรับ กม.คุ้มครองข้อมูลฯ
วันพฤหัสบดีที่ 25 กุมภาพันธ์ 2564
ดีอีเอส-หน่วยงานกํากับดูแลด้านการเงิน ร่วมวางแนวปฏิบัติรับ กม.คุ้มครองข้อมูลฯ
ดีอีเอส-หน่วยงานกํากับดูแลด้านการเงิน ร่วมวางแนวปฏิบัติรับ กม.คุ้มครองข้อมูลฯ
เมื่อวันที่25กุมภาพันธ์ 2564 นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมร่วมประชุมหารือเรื่องการคุ้มครองข้อมูลส่วนบุคคลร่วมกับหน่วยงานกํากับดูแลด้านการเงิน ในฐานะเลขาธิการคณะกรรมการคุ้มครองข้อมูลส่วนบุคคลโดยร่วมหารือประเด็นสําคัญ1.เรื่องในทางปฏิบัติของภาคการเงินเช่นแนวทางปฏิบัติเก็บรวบรวมข้อมูลอ่อนไหว( Sensitive data)แนวทางปฏิบัติรองรับกรณีเก็บข้อมูลอ่อนไหวก่อนพ.ร.บ.มีผลใช้บังคับ การเก็บรวบรวมข้อมูลส่วนบุคคลของลูกค้ากลุ่มเปราะบางมาตรฐานการส่ง/โอนข้อมูลส่วนบุคคลไปต่างประเทศแนวทางหรือตัวอย่างการเทียบBinding Corporate Rules (BCR)กับมาตรฐานGDPR แนวทางการตรวจสอบและรับรองBCRการรักษาความมั่นคงปลอดภัยของข้อมูลส่วนบุคคล( Security) หลักการและมาตรการที่สอดล้องตามมาตรฐานสากล2.ความเชื่อมโยงบทบาทหน้าที่ระหว่างหน่วยงานกํากับดูแลภาคการเงินและสคส.เช่นการออกกฎหมายลําดับรองความร่วมมือในการกํากับและตรวจสอบเป็นต้น
ในการนี้ได้มีผู้แทนจากหน่วยงานกํากับดูแลภาคการเงิน และสมาคมภาคการเงินได้แก่ธนาคารแห่งประเทศไทย(ธปท.)สํานักงานคณะกรรมการกํากับหลักทรัพย์และตลาดหลักทรัพย์(ก.ล.ต.)สํานักงานคณะกรรมการกํากับและส่งเสริมการประกอบธุรกิจประกันภัย(คปภ.)คปภ.)และสมาคมภาคการเงิน(สมาคมธนาคารไทยสมาคมประกันชีวิตไทยสมาคมประกันวินาศภัยไทยสมาคมบริษัทหลักทรัพย์ไทยและสมาคมบริษัทจัดการลงทุน) เข้าร่วมประชุมณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคม
************
รัฐบาลไทย-ข่าวทำเนียบรัฐบาล-สธ.เผยตัวเลขผู้ติดเชื้อโควิด 19 รายใหม่ เลข 2 หลัก ต่อเนื่อง 6 วัน
วันพฤหัสบดีที่ 25 กุมภาพันธ์ 2564
สธ.เผยตัวเลขผู้ติดเชื้อโควิด 19 รายใหม่ เลข 2 หลัก ต่อเนื่อง 6 วัน
กระทรวงสาธารณสุข เผยตัวเลขผู้ติดเชื้อโควิด 19 รายใหม่ มีจํานวนต่ํากว่า 100 ราย ต่อเนื่อง 6 วัน  ควบคุมสถานการณ์ได้ดี จากการสอบสวนโรครวดเร็ว ติดตามผู้สัมผัสได้ครอบคลุม สื่อสารให้ข้อมูลโดยไม่ปิดบัง  ช่วยจํากัดการแพร่ระบาดวงกว้างได้
วันนี้ (25กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรีนพ.เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรคแถลงข่าวสถานการณ์โรคโควิด19 ของประเทศไทย ว่าวันนี้มีรายงานผู้ติดเชื้อรายใหม่ 72 ราย จากระบบเฝ้าระวังในโรงพยาบาล43 ราย ค้นหาเชิงรุกในชุมชน 20 ราย และเดินทางมาจากต่างประเทศ 9 ราย รักษาหายเพิ่มขึ้น 192 ราย ยอดสะสมผู้ติดเชื้อ 25,764 ราย สําหรับผู้ติดเชื้อสะสมระลอกใหม่ตั้งแต่วันที่ 15 ธันวาคม 2563 - 25 กุมภาพันธ์ 2564 มีจํานวน 21,527 ราย หายป่วยสะสม 20,557 ราย คิดเป็นร้อยละ 95.49 ยังอยู่ระหว่างการรักษา 947 ราย เสียชีวิตสะสม 23 ราย วันนี้มีผู้ติดเชื้อรายใหม่ 9 จังหวัด ได้แก่ จ.สมุทรสาคร กทม. ปทุมธานี นครนายก พระนครศรีอยุธยา นครปฐม ตาก สมุทรสงคราม และสระบุรี
นพ.เฉวตสรร กล่าวต่อว่า สถานการณ์ผู้ติดเชื้อรายใหม่ของประเทศไทยต่ํากว่า 100 ราย ต่อเนื่องมา 6 วันถือว่ามีแนวโน้มที่ดี แสดงให้เห็นถึงศักยภาพในการป้องกันควบคุมโรคในแต่ละพื้นที่ สามารถบริหารจัดการ สถานการณ์ได้เป็นอย่างดี จากการสอบสวนโรคทําให้ติดตามค้นหาผู้สัมผัสเสี่ยงสูง-ต่ําได้แม้จะมีการเดินทางข้ามจังหวัด รวมถึงสื่อสารข้อมูลให้ประชาชนเกิดความตระหนักรู้ในการป้องกันตนเอง เช่น ในกรณีแม่ค้าติดเชื้อโควิด 19 ที่ จ.เพชรบุรี ซึ่งมีความสัมพันธ์กับกรณีตลาดใน จ.ปทุมธานี ภาครัฐสื่อสารสู่ประชาชน ทําให้ประชาชนให้ความร่วมมือไม่ปิดบังข้อมูล ทําให้จํากัดวงแพร่ระบาด พบผู้ติดเชื้อที่เป็นผู้สัมผัสเพียง 2-3 รายเท่านั้น
ส่วน จ.สมุทรสาคร ซึ่งเป็นพื้นที่หลักที่เกิดการระบาดระลอกสอง ขณะนี้การป้องกันควบคุมโรคเป็นไปตาม แผนที่กําหนด ไม่พบกลุ่มก้อนใหม่ หากสถานการณ์ดีขึ้น พื้นที่ที่เกี่ยวข้องกับโรงงาน สถานประกอบการ มีโอกาสที่จะได้รับการผ่อนคลายมาตรการ จึงขอให้ทุกภาคส่วน รวมถึงประชาชนปฏิบัติตามมาตรการที่กระทรวงสาธารณสุข แนะนําอย่างเคร่งครัดและติดตามสถานการณ์อย่างต่อเนื่อง
สําหรับวัคซีนโควิด 19 ที่มาถึงประเทศไทยแล้ว เมื่อมีความพร้อมจะจัดฉีดให้ประชาชนตามกลุ่มเป้าหมายและเมื่อฉีดครบทั้ง 2 เข็ม กรมควบคุมโรค กระทรวงสาธารณสุข จะออกใบรับรองการฉีดครบสองเข็ม
เป็นเอกสารเพื่อใช้ประโยชน์อื่นต่อไป
*************************** 25 กุมภาพันธ์ 2564
รัฐบาลไทย-ข่าวทำเนียบรัฐบาล-สำนักงานศิลปวัฒนธรรมร่วมสมัย กระทรวงวัฒนธรรม จัดพิธีแถลงข่าว โครงการประกวดออกแบบเครื่องแต่งกาย “ผ้าไทยร่วมสมัยชายแดนใต้” (Contemporary Southern Batik) ภายใต้แนวคิด Batik City
วันพฤหัสบดีที่ 25 กุมภาพันธ์ 2564
สํานักงานศิลปวัฒนธรรมร่วมสมัย กระทรวงวัฒนธรรม จัดพิธีแถลงข่าว โครงการประกวดออกแบบเครื่องแต่งกาย “ผ้าไทยร่วมสมัยชายแดนใต้” (Contemporary Southern Batik) ภายใต้แนวคิด Batik City
สํานักงานศิลปวัฒนธรรมร่วมสมัย กระทรวงวัฒนธรรม จัดพิธีแถลงข่าว โครงการประกวดออกแบบเครื่องแต่งกาย “ผ้าไทยร่วมสมัยชายแดนใต้” (Contemporary Southern Batik) ภายใต้แนวคิด Batik City
วันพฤหัสบดีที่ 25 กุมภาพันธ์ 2564 เวลา 10.30 น. สํานักงานศิลปวัฒนธรรมร่วมสมัย กระทรวงวัฒนธรรม จัดพิธีแถลงข่าว โครงการประกวดออกแบบเครื่องแต่งกาย “ผ้าไทยร่วมสมัยชายแดนใต้” (Contemporary Southern Batik) ภายใต้แนวคิด Batik City โดยได้รับเกียรติจาก นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธี พร้อมด้วย ดร.วิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย ผู้บริหาร ข้าราชการ ตลอดจนคณะกรรมการ เหล่าแฟชั่นดีไซเนอร์ชื่อดัง นางแบบนายแบบ จาก The Face Thailand และแขกผู้มีเกียรติร่วมในงาน พร้อมกันนี้ยังมีพิธีลงนามความร่วมมือ (MOU) ระหว่างสํานักงานศิลปวัฒนธรรมร่วมสมัย และสถาบันการศึกษาด้านการออกแบบเครื่องแต่งกายทั้ง 7 แห่ง ได้แก่ มหาวิทยาลัยราชภัฏสวนสุนันทา มหาวิทยาลัยเทคโนโลยีราชมงคลพระนคร มหาวิทยาลัยเทคโนโลยีราชมงคลกรุงเทพ มหาวิทยาลัยศรีนครินทรวิโรฒ มหาวิทยาลัยศิลปากร มหาวิทยาลัยเกษมบัณฑิต และ มหาวิทยาลัยธุรกิจบัณฑิตย์ ซึ่งมีความพร้อมในการส่งเสริมให้นักศึกษานําผ้าไทยมาใช้ในการออกแบบเครื่องแต่งกาย ภายใต้กิจกรรมดังกล่าว ณ ห้องออดิทอเรียม ชั้น 1 หอศิลป์ร่วมสมัยราชดําเนิน
โดยในปีนี้โครงการประกวดออกการแบบเครื่องแต่งกาย "ผ้าไทยร่วมสมัยชายแดนใต้" CONTEMPORARY SOUTHERN BATIK ภายใต้แนวคิด BATIK CITY เปิดโอกาสให้นักออกแบบเครื่องแต่งกายรุ่นใหม่ได้แสดงศักยภาพในการออกแบบ โดยนําผ้าไทยชายแดนใต้มาเป็นวัตถุดิบในการสร้างสรรค์ผลงาน โดยคณะกรรมการจะพิจารณาคัดเลือกภายใต้หลักเกณฑ์ดังนี้ 1.แนวคิดในการออกแบบ 2.ความคิดสร้างสรรค์และเอกลักษณ์ในการนําลายผ้ามาออกแบบ 3.เทคนิคที่ใช้ในการออกแบบ 4.การเลือกใช้วัสดุและโทนสี ซึ่งผู้ที่ผ่านเข้ารอบทั้ง 15 คน จะได้รับงบประมาณในการผลิตชุดต้นแบบ ส่งเข้าแข่งขันในรอบชิงชนะเลิศ เพื่อชิงเงินรางวัลรวมมูลค่ากว่า 160,000 บาทต่อไป โดยมีคุณศิริชัย อทหรานนท์ คุณธีระ ฉันทสวัสดิ์ คุณเอก ทองประเสริฐ และ คุณหิรัญกษฎิ์ ภัทรบริบูลย์กุล และคุณบัญชา ชูดวง แฟชั่นดีไซเนอร์ชื่อดังระดับประเทศลงพื้นที่พัฒนาลายผ้าร่วมกับชุมชนให้เกียรติเป็นที่ปรึกษาและคณะกรรมการตัดสินในครั้งนี้
ผู้ที่สนใจสามารถส่งแฟ้มผลงานได้ตั้งแต่วันที่ 25 กุมภาพันธ์ – 22 มีนาคม 2564 สอบถามรายละเอียดเพิ่มเติมได้ที่ โทร 02 209 3753 หรือติดตามรายละเอียดได้ที่ www.ocac.go.th และเพจเฟซบุ๊ก สํานักงานศิลปวัฒนธรรมร่วมสมัย
รัฐบาลไทย-ข่าวทำเนียบรัฐบาล-รองปลัดฯ อำพันธุ์ เข้าร่วมประชุมบอร์ดองค์การสะพานปลา ครั้งที่ 2/2564
วันพฤหัสบดีที่ 25 กุมภาพันธ์ 2564
รองปลัดฯ อําพันธุ์ เข้าร่วมประชุมบอร์ดองค์การสะพานปลา ครั้งที่ 2/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมประชุมในฐานะคณะกรรมการองค์การสะพานปลา ครั้งที่ 2/2564 โดยมี ดร.ประยูร ดํารงชิตานนท์ เป็นประธาน ณ ห้องประชุมองค์การสะพานปลา กทม. ซึ่งที่ประชุมได้รับทราบและพิจารณาในประเด็นต่าง ๆ ดังนี้
1) รับทราบสรุปรายงานสืบเนื่องคณะกรรมการองค์การสะพานปลา (ชุดเดิม)
2) การแต่งตั้งเลขานุการและผู้ช่วยเลขานุการคณะกรรมการองค์การสะพานปลา
3) การแต่งตั้งกรรมการองค์การสะพานปลาร่วมเป็นประธานกรรมการและกรรมการในคณะกรรมการและอนุกรรมการชุดย่อยขององค์การสะพานปลา (Committees)
4) การจัดทําแผนปฏิทินกําหนดการประชุมคณะกรรมการองค์การสะพานปลา ประจําปี 2564
5) ร่างข้อบังคับองค์การสะพานปลา ว่าด้วยการแต่งตั้งผู้ทรงคุณวุฒิเป็นที่ปรึกษาคณะกรรมการองค์การสะพานปลา
6) การมอบหมายกรรมการและการมอบอํานาจผู้อํานวยการ รองผู้อํานวยการและพนักงานองค์การสะพานปลาในการทํานิติกรรมรวมถึงดําเนินคดีกับบุคลภายนอก
รัฐบาลไทย-ข่าวทำเนียบรัฐบาล-อนุทิน แจงไทยมีวัคซีนโควิด 19 รวม 317,600 โดส จากซิโนแวคและแอสตร้าเซนเนก้า
วันพฤหัสบดีที่ 25 กุมภาพันธ์ 2564
อนุทิน แจงไทยมีวัคซีนโควิด 19 รวม 317,600 โดส จากซิโนแวคและแอสตร้าเซนเนก้า
รองนายกรัฐมนตรีและรัฐมนตรีว่าการกระทรวงสาธารณสุข แจงไทยมีวัคซีนป้องกันโรคโควิด 19 รวม 317,600 โดส จาก ซิโนแวคและแอสตร้าเซนเนก้า เมื่อผ่านการตรวจสอบคุณภาพจากกรมวิทยาศาสตร์การแพทย์ พร้อมฉีดให้ประชาชนกลุ่มเสี่ยง ยืนยันวัคซีนโควิด 19 ย้ําไทยไม่ล่าช้
รองนายกรัฐมนตรีและรัฐมนตรีว่าการกระทรวงสาธารณสุข แจงไทยมีวัคซีนป้องกันโรคโควิด 19รวม317,600 โดสจาก ซิโนแวคและแอสตร้าเซนเนก้า เมื่อผ่านการตรวจสอบคุณภาพจากกรมวิทยาศาสตร์การแพทย์พร้อมฉีดให้ประชาชนกลุ่มเสี่ยง ยืนยันวัคซีนโควิด 19 ย้ําไทยไม่ล่าช้า มีวัคซีนป้องกันโรคโควิด 19 มากที่สุดในอาเซียน และไม่ปิดกั้นการขึ้นทะเบียนวัคซีนจากบริษัทอื่น
วันนี้ (25 กุมภาพันธ์ 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ขณะนี้ประเทศไทยมีวัคซีนป้องกันโรคโควิด 19 อยู่ในประเทศแล้ว 317,600 โดสเป็นวัคซีนล็อตแรกจากซิโนแวค 200,000 โดส และในส่วนแอสตร้าเซนเนก้า 117,600 โดส ที่ได้มาก่อนกําหนดจากโรงงานการผลิตที่มีเครือข่ายกระจายอยู่ทั่วโลก โดยผู้บริหารกระทรวงสาธารณสุขได้ใช้ความพยายามในการเจรจาให้ได้วัคซีนมา ซึ่งวัคซีนของแอสตร้าเซนเนก้าล็อตนี้เป็นส่วนหนึ่งของ 61 ล้านโดส ที่ได้ทําสัญญาจองซื้อมีมาตรฐาน และผ่านการขึ้นทะเบียนจาก อย.เป็นที่เรียบร้อยแล้ว ซึ่งจะทําให้เกิดความครอบคลุมการฉีดให้กับกลุ่มเป้าหมายที่เป็นผู้สูงอายุ 60 ปีขึ้นไป ในพื้นที่ควบคุมสูงสุดและเข้มงวด และพื้นที่ควบคุม
นายอนุทินกล่าวต่อว่า เมื่อวัคซีนจากทั้ง 2 บริษัทผ่านการตรวจรับรองคุณภาพและรับรองรุ่นการผลิตจากกรมวิทยาศาสตร์การแพทย์จะเริ่มฉีดให้กับกลุ่มเป้าหมายตามข้อบ่งชี้ทางการแพทย์ เพื่อให้เกิดประโยชน์ที่สุด สําหรับการฉีดวัคซีนให้กับผู้นําประเทศ จะมีคณะอนุกรรมการอํานวยการบริหารจัดการการให้วัคซีนป้องกันโรคติดเชื้อไวรัสโคโรนา 2019 เป็นผู้ตัดสินใจ นอกจากนี้ กระทรวงสาธารณสุขไม่ปิดกั้นการนําเข้าวัคซีนโควิด 19 จากบริษัทอื่นๆ หากมีเอกสารที่ถูกต้อง มีแหล่งที่มาและแหล่งผลิตที่ได้รับมาตรฐาน ก็สามารถนํามาขึ้นทะเบียนกับอย.ได้
“วัคซีนโควิด 19 ของประเทศไทยไม่ได้ล่าช้าหรือมีอุปสรรคใดๆ วันนี้ไทยมีวัคซีนโควิด 19 อยู่ในมือมากที่สุดในอาเซียน หากนับจํานวนประชากรหรืออัตราส่วนประชากรประเทศไทยไม่แพ้ชาติใดในโลกนี้ และขอให้มั่นใจในวัคซีนและกระบวนการฉีดว่ามีความปลอดภัยในทุกขั้นตอน มีคณะอนุกรรมการอํานวยการบริหารจัดการการให้วัคซีน ควบคุมให้เกิดความเป็นธรรม ทั่วถึง เป็นไปตามหลักวิชาการทางการแพทย์ และอยู่ในกระบวนการสาธารณสุขที่แข็งแกร่งของประเทศไทยทุกประการ” นายอนุทินกล่าว
************************** 25 กุมภาพันธ์ 2564